open-index/open-wikipedia-markdown huggingface dataset:
Operácia Corona

náhľad|vpravo|Operátorky WAAF pri práci
**Operácia Corona** bola taktika elektronického boja, používaná britskou RAF proti rádiom navádzaným stíhačom Luftwaffe počas druhej svetovej vojny. Spočívala vo využití výkonných pozemných vysielačov a nemecky hovoriaceho personálu RAF a WAAF na vysielanie falošných správ pre nemeckých stíhačov. 

## Situácia
Nemecká obrana proti nočnému bombardovaniu spočívala počas celej vojny najmä na využívaní pozemných radarových staníc. Každá stanica mala pridelenú skupinu lietadiel vo svojom sektore, ktoré po zameraní cieľa rádiovo navádzala. Rádiová komunikácia prebiehala v pásme 3-6 MHz. Signál s takouto frekvenciou sa však od iónosféry odráža a teda môže kopírovať zakrivený povrch Zeme. Pri dostatočne výkonnom vysielači je tak možné aj vysielanie na veľkú vzdialenosť.

## Vznik systému
Briti sa rozhodli tento fakt využiť a vyčlenili niekoľko silných vysielačov pošty, BBC a C&W. Upravili ich na frekvencie používané nočnými stíhačmi Lufwaffe a nasmerovali vysielanie na Nemecko. Pôvodným zámerom bolo rušiť nemecké vysielanie hlukom, podobne ako to robili rušiace zariadenia Tinsel a Special Tinsel. Neskôr sa objavil nápad vytvoriť falošných riadiacich letovej prevádzky a vysielať falošné hlasové pokyny v nemčine. Na to bol potrebný personál s nemeckým materským jazykom, alebo s veľmi dobrou úrovňou nemčiny. Tento predpoklad bolo vďaka množstvu emigrantov z Nemecka možné splniť.

## Nasadenie
Prvýkrát bol systém *Corona* použitý pri nálete na Kassel v noci z 22. na 23. októbra 1943. Bol kombinovaný so simuláciou falošného náletu, Nemci ale tento zámer odhalili a nad cieľom čakalo 179 stíhačov. Falošnému riadiacemu sa nepodarilo stíhačov odkloniť. Výsledkom bola strata 42 bombardérov, čo predstavovalo 6,9%. Po prvom neúspechu sa taktika použitia vylepšovala. Jednou z veľmi účinných možností bolo vysielať varovanie pred tvorením sa hmly nad domovským letiskom stíhačov. Tí pri takomto varovaní prerušili boj a snažili sa o čo najrýchlejší návrat a bezpečné pristátie. Ďalším spôsobom boli opakované výzvy na dlho trvajúce testovanie rádiového spojenia.

Nemci si mysleli, že falošní operátori sú na palubách lietadiel, preto začali postupne nahrádzať mužských operátorov ženami. Pre britov ani toto opatrenie nepredstavovalo problém, zamenili svojich operátorov za nemecky hovoriace príslušníčky WAAF (Women's Auxiliary Air Force).

V neskorších fázach, keď už nemeckí letci s falošným vysielaním počítali, sa cieľ operácie zmenil na znepríjemnenie letu. Vysielali sa pasáže z Goetheho, nemeckých filozofov alebo nahrávky Hitlerových prejavov.

## Referencie


## Zdroje
*

Kategória:Elektronický boj
Kategória:Royal Air Force
Gamma Ray

**Gamma Ray** je power metalová skupina pochádzajúca z mesta Hamburg v Nemecku. Založil ju Kai Hansen z kapely Helloween.

## Diskografia
**Radové albumy**

* *[[Heading For Tomorrow]]* (1990)
* *[[Sign No More]]* (1991)
* *[[Insanity And Genius]]* (1993)
* *[[Land of the Free]]* (1995)
* *[[Somewhere Out in Space]]* (1997)
* *[[Power Plant]]* (1999)
* *[[No World Order]]* (2001)
* *[[Majestic]]* (2005)
* *[[Land of the Free II]]* (2007)
* *[[To the Metal!]]* (2010)
* *[[Empire of the Undead]]* (2014)

## Členovia

* Kai Hansen - spev (19952015), gitara (1989súčasnosť)
* Frank Beck - spev (2015súčasnosť)
* Henjo Richter - gitara (1997súčasnosť)
* Dirk Schlächter - gitara (19901997), basgitara (1997súčasnosť)
* Michael Ehré - bicie (2012súčasnosť)

## Referencie

## Iné projekty

Kategória:Nemecké powermetalové hudobné skupiny
Kategória:Nemecké speedmetalové hudobné skupiny
Kategória:Hudobné skupiny z 1989
Kategória:Pätice v hudbe
Microsoft Teams

**Microsoft Teams** je firemná platforma, ktorá umožňuje textovú komunikáciu, videohovory, dátové úložisko na ukladanie súborov (na týchto súboroch je tiež možné spolupracovať) a integráciu ďalších aplikácií do tohto prostredia.

Služba je integrovaná v predplatenom Office 365. Platforma tiež umožňuje integrovať produkty iných spoločností. Microsoft Teams je konkurencia služieb ako je napríklad Slack, Zoom alebo Google Meet.

Spoločnosť Microsoft predstavila Teams na udalosti v New Yorku a spustila službu 4. novembra 2016. Platforma Microsoft Teams bola vytvorená a v súčasnosti ju vedie Brian MacDonald, ktorý je viceprezidentom spoločnosti Microsoft.

Microsoft Teams je nástupcom platformy Skype for Business, ktorá bude ukončená 31. júla 2021.

## Referencie

*

Kategória:Softvér firmy Microsoft
Kategória:Microsoft Office
Kategória:Aplikačný softvér
Kategória:Groupware
Kategória:Softvér pre Windows
Kategória:Softvér pre iPhone OS
Kategória:Softvér pre Android
Mária Stanková

Doc. Mgr. **Mária** „**Mara**“ **Stanková**, PhD. (* 8. jún 1989, Myjava) je slovenská spisovateľka, vysokoškolská pedagogička, prekladateľka, redaktorka, korektorka a príležitostná copywriterka.

## Životopis
V roku 2008 začala štúdium slovenského jazyka a literatúry na Katedre slovenskej literatúry a literárnej vedy Filozofickej fakulty Univerzity Komenského v Bratislave. Od roku 2013 pokračovala štvorročným interným doktorandským štúdiom a stala sa zároveň aj lektorkou slovenčiny ako cudzieho jazyka v inštitúcii Studia Academica Slovaca.

Od roku 2014 pracuje ako prekladateľka z anglického jazyka vo vydavateľstvách NOXI, Vydavateľstvo spolku slovenských spisovateľov, Slovart a Ikar.

Od roku 2017 pôsobí ako odborná asistentka na Katedre žurnalistiky Filozofickej fakulty Univerzity Komenského v Bratislave.

V roku 2022 získala titul docentka.

## Diela
* *LottiNElásky* (2017)
* *ZLotta* (2019)

## Ocenenia
* Akademická pochvala rektora Univerzity Komenského (2011)
* Cena Ivana Kraska (prémia za rok 2017)

## Referencie

## Externé odkazy
* Mara Stanková v Databázi knih (po česky)

Kategória:Slovenskí spisovatelia
Kategória:Slovenskí vysokoškolskí pedagógovia
Kategória:Slovenskí prekladatelia
Kategória:Slovenskí redaktori
Kategória:Absolventi Filozofickej fakulty Univerzity Komenského v Bratislave
Labouristická strana (Spojené kráľovstvo)

**Labouristická strana** () je stredoľavicová politická strana vo Spojenom kráľovstve. Bola založená na začiatku 20. storočia. Od roku 1920 bola hlavnou stranou na ľavej strane politického spektra v Anglicku, Škótsku a Walese, ale nie v Severnom Írsku, kde len nedávno začala budovanie svojej organizačnej štruktúry.

Vo voľbách roku 1997 strana pod vedením Tonyho Blaira zvíťazila, aj keď sa pôvodná veľká väčšina v Dolnej snemovni znížila na 167 kresiel a roku 2005 až na 66 poslancov. Labouristi sú vedúcou silou vo waleskej koaličnej vláde a opozičnou stranou v Škótskom parlamente.

## Politika strany
Strana pôvodne vznikla z iniciatívy odborárskeho hnutia a socialistických strán ako platforma pre podporu záujmov robotníckej a nižšej triedy, napriek tomu dnes podporuje aj záujmy strednej triedy. Pôvodne strana presadzovala ľavicové a socialistické idey ako štátne vlastníctvo dôležitých odvetví priemyslu, zásahy vlády do hospodárstva, prerozdeľovanie bohatstva, zvyšovanie práv pre robotníkov a slabšie sociálne skupiny, sociálny štát alebo verejne spravované a financované zdravotníctvo a školstvo. Na konci 80. rokov začala strana pod vedením Neila Kinnocka, Johna Smitha a Tonyho Blaira zastávať názory podporujúce regulovanú trhovú ekonomiku, čo viedlo k tomu, že začala byť označovaná ako sociálnodemokratická alebo dokonca ako strana tzv. tretej cesty.

Od roku 2015, po zvolení Jeremyho Corbyna, sa strana vracala k niektorým pôvodným demokraticky socialistickým myšlienkam. Labouristická strana sa prejavuje silne proeurópsky, hoci aj v rámci nej pri odchode krajiny z EÚ existovala frakcia „Labour Leave“.

## Vedenie strany
* 19061908 Keir Hardie
* 19081910 Arthur Henderson
* 19101911 George Nicoll Barnes
* 19111914 Ramsay MacDonald
* 19141917 Arthur Henderson
* 19171921 William Adamson
* 19211922 John Robert Clynes
* 19221931 Ramsay MacDonald
* 19311932 Arthur Henderson
* 19321935 George Lansbury
* 19351955 Clement Attlee
* 19551963 Hugh Gaitskell
* 1963 George Brown
* 19631976 Harold Wilson
* 19761980 James Callaghan
* 19801983 Michael Foot
* 19831992 Neil Kinnock
* 19921994 John Smith
* 1994 Margaret Beckettová
* 19942007 Tony Blair
* 20072010 Gordon Brown
* 2010 Harriett Harmanová
* 20102015 Ed Miliband
* 20152020 Jeremy Corbyn
* Od 2020 Keir Starmer

## Kritika
V roku 2019 vyšlo najavo, že v strane bol silne rozšírený antisemitizmus, ktorý vedenie strany vrátane predsedu Jeremyho Corbyna dlhodobo neriešilo. Bolo zaznamenaných viac ako 130 nevyriešených prípadov, kde členovia strany prejavovali nenávistné prejavy na adresu Židov vrátane ich vyhladenia. Tresty v takýchto prípadoch buď neprišli, alebo boli slabé.

## Volebné výsledky

## Referencie

## Literatúra
* 

## Iné projekty

## Externé odkazy
* Oficiálne stránky

## Zdroj
* 


Kategória:Politické strany v Spojenom kráľovstve
Kategória:Sociálnodemokratické strany
Land of the Free

***Land of the Free*** je štvrtý radový album od nemeckej power metalovej skupiny Gamma Ray nahraný 29. mája 1995. 

## Skladby

# "Rebellion in Dreamland" (Hansen) - 8:44
# "Man on a Mission" (Hansen) - 5:49
# "Fairytale" (Hansen) - 0:50
# "All of the Damned" (Hansen) - 5:00
# "Rising of the Damned" (Hansen) - 0:43
# "Gods of Deliverance" (Hansen/Rubach) - 5:01
# "Farewell" (Schlächter) - 5:11
# "Salvation's Calling" (Rubach) - 4:36
# "Land of the Free" (Hansen) - 4:38
# "The Saviour" (Hansen) - 0:40
# "Abyss of the Void" (Hansen) - 6:04
# "Time to Break Free" (Hansen) - 4:40
# "Afterlife" (Hansen/Rubach) - 4:46

## Obsadenie

* Kai Hansen - spev, gitara
* Dirk Schlächter - gitara
* Jan Rubach - basgitara
* Thomas Nack - bicie

## Referencie

Kategória:Albumy skupiny Gamma Ray
Kategória:Hudobné albumy z 1995
Xifos

**Xifos** (gr. ξίφος) bol krátky jednoručný dvojsečný meč v tvare listu, ktorý bol v starovekom Grécku používaný na sekanie, rezanie a bodanie. Bol využívaný od doby bronzovej a vo svojich dielach ho spomínal už Homér.  

Čepeľ mala dĺžku 50 - 60 cm, hoci v grécko-perzských vojnách používali mnohí Sparťania kratšie meče (30 - 45 cm). Kratší xifos bol výhodnejší v tlačenici, ktorá vznikla v prvej línii, keď sa dve falangy zrazili o seba. Pôvodne sa xifos vyrábal z bronzu a na rozdiel od železa a ocele bol odlievaný a nie kovaný. Od 7. a 6. storočia pred naším letopočtom bol však bronz nahradený železom. 

Napriek jeho ikonickému vzhľadu nebol xifos primárnou zbraňou starogréckeho bojovníka. Tou bola väčšinou kopija nazývaná doru. Rad na meč prišiel až vtedy, keď kopija zlomila alebo ju bojovník stratil v boji. Xifos tasili bojovníci tiež vtedy, keď potrebovali odhodiť svoju kopiju a štít, aby mohli prenasledovať unikajúcich nepriateľov.  

## Referencie

Kategória:Chladné zbrane
Kategória:Vojenstvo v starovekom Grécku
Kategória:Meče
Kategória:Výrobky z bronzu
Satoshi Nakamoto

**Satoshi Nakamoto** (po slovensky aj **Satoši Nakamoto**) je meno alebo pseudonym osoby alebo skupiny, ktorá navrhla a vytvorila protokol pre Bitcoin a potrebný softvér, Bitcoin-Qt. V roku 2008 na e-mailovej konferencii metzdowd.com zverejnil popis digitálnej meny Bitcoin.

V roku 2009 vydal prvý softvér, ktorý zahájil chod celej siete a prvých jednotiek Bitcoin meny. Jeho skutočná identita nie je známa.

Nakamoto ďalej prispieval do ďalších verzií Bitcoin softvéru spoločne s ostatnými vývojármi, v polovici roku 2010 sa postupne vytratil jeho kontakt s vývojárskym tímom a celou komunitou. Zhruba v tejto dobe prenechal kontrolu nad úložiskom zdrojového kódu a kľúčových funkcií softvéru Gavinovi Andresenovi. Taktiež predal doménu Bitcoin.org a niekoľko ďalších domén do rúk predných členov komunity Bitcoinu.

Podľa domnienok by Nakamoto mohol mať vo vlastníctve zhruba jeden milión bitcoinov.

## Referencie

*

Kategória:Bitcoin
Ladislav Ballek

**Ladislav Ballek** môže byť:
* slovenský spisovateľ, pozri Ladislav Ballek (spisovateľ)
* slovenský diplomat, pozri Ladislav Ballek (diplomat)

Ballek, Ladislav
Music festival Piešťany

**Music festival Piešťany** (v minulosti **Piešťanský hudobný festival** alebo **Piešťanský festival**, skratka **PF**) je medzinárodný festival klasickej hudby, ktorý sa koná v Piešťanoch každoročne od roku 1956. Festival je druhým najstarším festivalom na Slovensku po Hudobnom lete Trenčianske Teplice. Hlavnými organizátormi sú Dom umenia Piešťany, ktorý je aj hlavným miestom konania koncertov, spolu s Mestom Piešťany a Slovenskými liečebnými kúpeľmi Piešťany. V desiatych rokoch 21. storočia sa festival rozšíril aj do miest Hlohovec a Nové Mesto nad Váhom.

Iniciátorom a zakladateľom festivalu bol hudobný skladateľ Eugen Suchoň, ktorý ho spolu so svojimi spolupracovníkmi pozdvihol už v prvých rokoch existencie na špičkovú európsku úroveň. Počas doterajších ročníkov na ňom účinkovali najvýznamnejšie hudobné slovenské i zahraničné telesá a vynikajúci vokálni i inštrumentálni sólisti. K pravidelným účinkujúcim patria Slovenská filharmónia, Štátna filharmónia Košice, Štátna opera Banská Bystrica, Slovenský komorný orchester Bohdana Warchala, Štátny komorný orchester Žilina, Moyzesovo kvarteto, Umelecký súbor Lúčnica či SĽUK. Pred dobudovaním Domu umenia sa hlavné koncerty konali v sále hotela Slovan a v piešťanskom amfiteátri.

[náhľad|left|Koncert [Slovenská filharmónia|Slovenskej filharmónie a Slovenského filharmonického zboru počas 65. ročníka festivalu v roku 2020.]]

## Referencie

Kategória:Hudobné festivaly na Slovensku
Kategória:Kultúra v Piešťanoch
Vladimír Balla

**Vladimír Balla** (* 8. máj 1967, Nové Zámky) je slovenský spisovateľ.. Vo svojich absurdne ladených postmoderných prózach zväčša prenikavo tematizuje problematiku odcudzenia. Dlhodobo pracuje na mestskom úrade v rodisku. Román *V mene otca* (ako aj iné prózy) sa dočkal prekladu do viacerých svetových jazykov.

## Literárne ocenenia
* 1996 Cena Ivana Kraska na knihu *Leptokaria*
* 2004 Cena (tretie miesto) v rámci literárnej súťaže Poviedka za poviedku *Rodina*
* 2012 Literárna cena Anasoft litera za knihu *V mene otca*
* 2018 Literárna cena Európskej centrálnej banky za knihu *V mene otca*

## Dielo
* 1996 *Leptokaria*
* 1997 *Outsideria*
* 2000 *Gravidita*
* 2001 *Tichý kút*
* 2003 *Unglik*
* 2005 *De la Cruz*
* 2008 *Cudzí*
* 2011 *V mene otca*
* 2012 *Oko*
* 2015 *Veľká láska*
* 2018 *Je mŕtvy*
* 2021 Medzi ruinami

## Referencie

Kategória:Osobnosti z Nových Zámkov
Kategória:Slovenskí spisovatelia
Kategória:Slovenskí prozaici
Kategória:Laureáti Ceny Ivana Kraska
Kategória:Laureáti súťaže Poviedka
Kategória:Laureáti Anasoft litera
Kategória:Absolventi Ekonomickej univerzity v Bratislave
Ulica Zuzany Chalupovej

**Ulica Zuzany Chalupovej** je ulica v Bratislave, v mestskej časti Petržalka. Nachádza sa na sídlisku *Slnečnice - zóna Mesto* v miestnej časti Lúky.

Je pomenovaná podľa Zuzany Chalupovej maliarky slovenského pôvodu zo Srbska. Tvorí ju zástavba bytových domov, ktoré boli postavené na začiatku 21. storočia. Na ulici sa nachádza Slnečnice Market, hračkárstvo, barber, bar, vinotéka...

## Blízke ulice
* Humenské námestie
* Jasovská ulica
* Jána Lajčiaka
* Panónska cesta
* Turnianska ulica
* Žehrianska ulica

Kategória:Ulice v Petržalke
Budova Slovenskej obilnej spoločnosti

**Budova Slovenskej obilnej spoločnosti** je objekt nachádzajúci sa v Bratislave na Hlbokej ceste 2, postavená v rokoch 1941 až 1943 podľa projektu Juraja Tvarožka z roku 1940. 

Budova je poslednou veľkou Tvarožkovou realizáciou, na ktorej pracoval na základe prvenstvu v súťaži staviteľa Tatra, stav. úč. spol. Pôvodne slúžila Slovenskej obilnej spoločnosti (SOS), ktorá obchodovala s obilím v rámci Obilnej spoločnosti pre Slovensko (OSS). Budova bola koncipovaná vo funkcionalistickom štýle. Trojkrídlový objekt mal štyri poschodia a dva suterény. Okrem kancelárií sa na horných poschodiach nachádzali byty. 

Budove štýlovo uškodili dostavby a prestavby v rokoch 1968, 1985, resp. 1998, kedy bolo postupne dostavané štvrté krídlo s kinom a kuchyňou, nadstavané piate poschodie a klasicizujúci tympanón v atike spolu s mohutnou elipsovitou markízou nad vstupom. Pozoruhodné dielo neskorej moderny tým prišlo o svoj pôvodný charakter.

Samotné obilné obchodovanie na Slovensku realizovala Slovenská obilná účastinná spoločnosť (SOS) ako akciová spoločnosť, pričom akcionármi boli jednotliví obchodníci s obilím. Na SOS bola uvalená dočasná národná správa dňa 20. júna 1939 a potom dňa 24. apríla 1945 aby dňa 17. mája 1946 SOS prešla pod národnú správu. Situácia sa zopakovala aj po februári 1948, keď dňa 20. mája 1948 bola výmerom uvalená na SOS dočasná národná správa až nakoniec bola 30. júna 1949 znárodnená zoštátnením. V roku 1947 budova slúžila SOS a OSS a kedy ju zabralo ÚV KSČ ale v roku 1968 im už patrila.

Počas komunistického režimu slúžil objekt ako sídlo Ústredného výboru KSS (symbol režimu). Po Nežnej bolo najprv sídlom Ministerstva školstva a potom až do súčasnosti Ministerstva zahraničných vecí a európskych záležitostí Slovenskej republiky.

## Referencie


## Literatúra
* KRESÁK, Fedor: Juraj Tvarožek. Projekt 24, 1982, 8, s. 59 – 60.
* DULLA, Matúš – MORAVČÍKOVÁ, Henrieta: Architektúra Slovenska v 20. storočí. Bratislava, Slovart 2002. 512 s., tu s. 402.

Kategória:Staré Mesto (Bratislava)
Kategória:Budovy v Bratislave
Kategória:Ministerstvo zahraničných vecí a európskych záležitostí Slovenskej republiky
Kategória:Architektúra z 1943
Tomáš Valášek

M.A. **Tomáš Valášek** (* 21. jún 1972, Trnava) je slovenský diplomat a politik. V rokoch 20132017 pôsobil ako veľvyslanec na Stálej delegácii Slovenska pri NATO v Bruseli. Od roku 2020 je poslancom Národnej rady Slovenskej republiky. V 9. volebnom období (od 2023) je poslancom NR SR za Progresívne Slovensko, predsedom Osobitného kontrolného výboru NR SR na kontrolu činnosti Vojenského spravodajstva a podpredsedom Zahraničného výboru NR SR.

Dňa 1. marca 2021 oznámil svoje vystúpenie z koalície a vzdanie sa postu predsedu Výboru NR SR pre európske záležitosti, kvôli nákupu neregistrovanej vakcíny Sputnik V.
Deň na to oznámil, že odchádza aj z politickej strany Za ľudí, pretože strana na rozdiel od neho v koalícii ostáva.
V apríli 2021 vstúpil do mimoparlamentného hnutia Progresívne Slovensko.

V auguste 2021 Tomáš Valášek oznámil zámer predložiť a 4. októbra 2022 predložil parlamentu zákon o životnom partnerstve. Zákon by partnerom umožňoval bezpodielové spoluvlastníctvo, osvojenie dieťaťa partnera (ale nie spoločné osvojenie detí), využívanie sociálnych práv, ako napríklad poberanie vdovského dôchodku, ale aj prístup k zdravotným informáciám či dedenie“. Partnerstvo by bolo dostupné pre homosexuálne aj heterosexuálne páry a bolo by jednoduchšie ho uzavrieť a rozpustiť ako manželstvo. Zákon nebol schválený, keďže za jeho postúpenie do druhého čítania hlasovalo iba 31 poslancov.

V novembri 2021 Valášek v mene Progresívneho Slovenska predložil tri zákony, ktoré sa týkali dekriminalizácie marihuany, dôchodkovej spravodlivosti a zmenenej definície pojmu znásilnenie. Poslanci tieto návrhy zamietli 1. decembra 2021.

V máji 2022 bol zvolený za podpredsedu Progresívneho Slovenska.

## Referencie

## Iné projekty

## Externé odkazy
* Tomáš Valášek na webe Progresívneho Slovenska
* Tomáš Valášek na webe Národnej rady SR
* Spravodajstvo týkajúce sa Tomáša Valáška na portáli Teraz.sk TASR
* Spravodajstvo týkajúce sa Tomáša Valáška na portáli agentúry SITA

Kategória:Osobnosti z Trnavy
Kategória:Slovenskí diplomati
Kategória:Slovenskí politici
Kategória:Politici ZA ĽUDÍ
Kategória:Politici Progresívneho Slovenska
Kategória:Poslanci NR SR (2020 – 2023)
Kategória:Poslanci NR SR (2023 – 2027)
Kategória:Veľvyslanci Slovenska pri Organizácii Severoatlantickej zmluvy
Kategória:Absolventi University of Georgia
Kategória:Absolventi George Washington University
Tinsel

náhľad|Širokopásmová letecká rádiostanica pozostávajúca z prijímača R1155 a vysielača T1154 (dolu), využívaná aj pri systéme Tinsel

**Tinsel** a **Special Tinsel** boli krycie mená rušiaceho systému rádiovej komunikácie, ktorý používala britská RAF proti rádiom navádzaným nočným stíhačom Luftwaffe počas druhej svetovej vojny. Spočívala vo vysielaní hluku na frekvenciách používaných na hlasovú komunikáciu medzi pozemným strediskom riadenia a nemeckými stíhačmi.

## Situácia
Nemecká obrana proti nočnému bombardovaniu spočívala počas celej vojny najmä na využívaní pozemných radarových staníc. Každá stanica mala pridelenú skupinu lietadiel vo svojom sektore, ktoré po zameraní cieľa rádiovo navádzala. Rádiová komunikácia prebiehala v pásme 36 MHz. Na narušenie systému bolo potrebné buď rušiť radary, alebo prebiehajúcu hlasovú komunikáciu.

## Tinsel
Systém *Tinsel* bol určený pre rušenie hlasovej komunikácie medzi pozemným strediskom riadenia a nemeckými stíhačmi. V každom bombardéri RAF boli upravené vysokofrekvenčné rádiové vysielače a pod kapotou motora bol namontovaný mikrofón. Radista počas náletu prechádzal pridelené frekvencie a ak na nich zachytil nemčinu, nastavil vysielač na túto frekvenciu a spustil na nej vysielanie hluku motora snímaného mikrofónom.

## Nasadenie a protiopatrenia
Systém *Tinsel* sa používal spoločne so systémom Mandrel,ktorý bol určený pre rušene radarov. Prvýkrát boli oba použité pri nálete na Mannheim 6. decembra 1942. Z náletu sa nevrátilo iba 9 z 272 lietadiel (3,3 %), čo boli veľmi nízke straty. Účinok systému *Tinsel* trval niekoľko mesiacov, dlhšie ako účinok rušenia Mandrel. Prvou reakciou Luftwaffe bolo zvýšenie výkonu pozemných vysielačov tak, aby sa pokyny leteckých navádzačov dali rozumieť aj napriek rušeniu. Ďalším krokom bolo zabudovanie dodatočných prijímačov do nočných stíhačiek. Tieto pracovali vo frekvenčnom pásme 2842 MHz, ktoré nebolo systémom Tinsel rušené. Aj naďalej sa však v nočných stíhačkách používali aj pôvodné prístroje, preto rušenie systémom Tinsel vydržalo až do konca vojny.

## Special Tinsel
Nevýhodou systému *Tinsel* bolo, že radarový operátor v každom bombardéri musel počas letu aktívne vyhľadávať používanú frekvenciu. Inovácia Special Tinsel túto nevýhodu odstránila. O vyhľadanie práve používanej frekvencie sa postarala pozemná monitorovacia stanica. Po zachytení komunikácie odvysielala používanú frekvenciu a všetci radaroví operátori v lietadlách zúčastňujúcich sa náletu ju naladili a zapli vysielanie hluku motorov.

## Referencie


## Zdroje
* 

## Pozri aj
*Operácia Corona

Kategória:Rušenie rádiového signálu
Kategória:Royal Air Force
Kategória:Rušičky druhej svetovej vojny
Alpherg

**Alpherg**, **Kullat Nunu** alebo **eta Piscium** (η Psc / η Piscium) je hviezda v súhvezdí Ryby. S jasnosťou 3,69 magnitúd je najjasnejšou hviezdou súhvezdia.

Je zložená z dvoch členov, ktoré majú rovnaký vlastný pohyb, takže sú k sebe gravitačne viazané. Jasnejšia zložka s jasnosťou 3,72 magnitúd je žltý obor dva až štyrikrát hmotnejší než Slnko. Sprievodca vo vzdialenosti 1,4″ nemá presne určený spektrálny typ. Vzdialenosť sústavy od nás je asi 350 svetelných rokov.

## Referencie


Kategória:Súhvezdie Ryby
Kategória:Bayerove objekty
Kategória:Flamsteedove objekty
Kategória:Dvojhviezdy
Kategória:Žlté obry
Americké námestie (Bratislavský lesný park)

náhľad|Rozhľadňa na Americkom námestí

**Americké námestie** alebo **Americká lúka** je lokalita v Bratislavskom lesnom parku neďaleko televíznej veže Kamzík a blízko vrcholu Mestská hora (374 m n.m). Nachádza sa v mestskej časti Bratislava-Nové Mesto v katastrálnom území Vinohrady v nadmorskej výške 

Lúkou prechádza  červená diaľková turistická trasa Cesta hrdinov SNP v úseku Červený most – Kamzík a spája sa tu viacero lesných ciest. 

V roku 2016 tu Mestské lesy v Bratislave vybudovali rozhľadňu zo smrekovcového dreva s výškou 15 metrov. Výhľad je terénom a porastom obmedzený na juh až juhovýchod, z významnejších lokalít z nej vidno napr. Bratislavský hrad, Slavín, Dunaj s vodným dielom Gabčíkovo a Most Apollo.

## Referencie

## Iné projekty

## Externé odkazy
* Poloha na turistickej mape

Kategória:Bratislavský lesný park
Kategória:Nové Mesto (Bratislava)
Kategória:Rozhľadne na Slovensku
Petržalka-Sever

náhľad|Poloha

**Petržalka-Sever** alebo **Sad** je miestna časť mestskej časti Petržalka v Bratislave. 

Delí sa na lokality Petržalka-Sever 1 a Petržalka-Sever 2. Nachádza sa severne od miestnych častí Dvory a Háje a východne od miestnej časti Pečniansky les.

Nachádzajú sa tu chránené areály Sad Janka Kráľa a Soví les.

## Časti

Súbor:Petržalka sever 1.png|Petržalka-Sever 1
Súbor:Petržalka sever 2.png|Petržalka-Sever 2


## Zdroje
* Návrh stanoviska mestskej časti Bratislava-Petržalka k návrhu Všeobecne záväzného nariadenia hlavného mesta SR Bratislavy o dočasnom parkovaní motorových vozidiel
* Geografický informačný systém mestskej časti Bratislava-Petržalka 

Kategória:Miestne časti Petržalky
Peter Jančovič

Mgr. **Peter Jančovič**, PhD. (* 23. jún 1983, Piešťany) je slovenský environmentalista a komunálny politik, od roku 2018 súčasný primátor mesta Piešťany, od roku 2022 poslanec Trnavského samosprávneho kraja.

## Životopis
Jančovič sa narodil v Piešťanoch, študoval na Gymnáziu Ivana Kupca v Hlohovci. Následne v rokoch 20022007 vyštudoval magisterský program učiteľstvo všeobecnovzdelávacích predmetov: geografia – ekológia na Fakulte prírodných vied Univerzity Konštantína Filozofa v Nitre. Tu tiež vyštudoval v rokoch 20072010 doktorandské štúdium v odbore Ochrana a využívanie krajiny.

### Politická kariéra
Peter Jančovič kandidoval v komunálnych voľbách v roku 2014 za poslanca v 2. mestskom obvode mesta Piešťany ako nezávislý kandidát. Získal 1 171 hlasov a bol zvolený.

V komunálnych voľbách v roku 2018 kandidoval ako nezávislý kandidát na primátora mesta Piešťany. Vo voľbách zvíťazil, keď získal 2 930 hlasov (32,60 %). Rovnako kandidoval aj za poslanca, bol zvolený s druhým najvyšším počtom hlasov (2 050), avšak pre vykonávanie primátorského úradu sa mandátu poslanca musel vzdať. Vo svojom volebnom programe Jančovič sľuboval pripraviť Piešťany na zmenu klímy cez vodozádržné opatrenia a motiváciu občanov na triedenie odpadu, rovnako avizoval vybudovanie cestného prepojenia železničnej stanice a sídliska Adam Trajan.

Mandát primátora obhajoval tiež v komunálnych voľbách v roku 2022. Vyhral s 2 216 hlasmi (29,76 %). Taktiež kandidoval na poslanca, získal 1 409 hlasov, mandát neuplatňoval, keďže sa stal primátorom. Ako primátor je predsedom Sekcie inovácií, regionálneho rozvoja a cestovaného ruchu v rámci Rady ZMOS.

Vo voľbe do zastupiteľstva Trnavského samosprávneho kraja v roku 2022 kandidoval Jančovič ako nezávislý kandidát v obvode Piešťany, získal 3 846 hlasov (2. najvyšší počet v obvode) a bol zvolený za poslanca TTSK.

## Osobný život
Jančovič je ženatý, má jedného syna.

## Referencie


Kategória:Absolventi Fakulty prírodných vied Univerzity Konštantína Filozofa v Nitre
Kategória:Primátori Piešťan
Kategória:Slovenskí komunálni politici
Kategória:Osobnosti z Piešťan
Kategória:Poslanci Trnavského samosprávneho kraja
Ethereum

**Ethereum** je kryptomena (ETH) a open-source platforma založená na decentralizovanej databáze, tzv. blockchain, ktorý chráni pred neoprávneným zásahom z vonkajšej aj z vnútornej strany. Ethereum je druhá najväčšia kryptomenová platforma podľa trhovej kapitalizácie, hneď za Bitcoinom. Jeho celková kapitalizácia vo februári 2021 presiahla 180 miliárd dolárov. Jednou z hlavných funkcií spoločnosti Ethereum sú smart zmluvy. Smart zmluvy Ethereum sú vykonávané virtuálnym strojom Ethereum alebo EVM (virtuálny stroj Ethereum). 

**Éter (ETH)** je kryptomena generovaná ethereum baníkmi ako odmena za výpočty vykonávané na zabezpečení. Ethereum slúži ako platforma pre viac ako 1 900 rôznych kryptomien a tokenov, vrátane 47 zo 100 najväčších kryptomien podľa trhovej kapitalizácie. Skratka ETH a symbol vo forme gréckeho písmena Xi Ξ sa používajú na označenie výmenných jednotiek Ethereum. Zlomky majú svoje vlastné mená: 1/1000-finney, 1/106-sabo, 1/1018-wei.

Ako každá iná kryptomena tiež Ethereum možno nakupovať, predávať, platiť a vymieňať. Technológia Ethereum umožňuje zaznamenávať transakcie s akýmkoľvek aktívom distribuovaným spôsobom v zmluvách typu blockchain bez použitia tradičných právnych postupov. Na rozdiel od Bitcoin je Ethereum neobmedzenú dodávkou kryptomena. To znamená, že kryptomena môže byť v stave inflácie.

## História
Autorom platformy a kryptomeny Ethereum je Vitalik Buterin, ktorý koncept prvýkrát predstavil koncom roka 2013, spolu s Charlesom Hoskinsonom, Gavinom Woodom, Josephom Lubinom, Anthonym Di Ioriom a Mihaim Alisiem , ktorý koncept formalizoval na začiatku roka 2014 v takzvanom Yellow Paper.

Sieť bola spustená 30. júla 2015 v režime Frontier (verejný beta test). Koncept Etherea spadá medzi next-generation kryptomenu, niekedy tiež nazývanú ako „Bitcoin 2.0“.

O platformu prejavili záujem rôzne organizácie, vrátane spoločností Microsoft, IBM a JPMorgan Chase. Bloomberg BusinessWeek tvrdí, že softvér distribuovaný spoločnosťou Ethereum môže používať ktokoľvek, kto hľadá ochranu proti neoprávnenej manipulácii. Môžete bezpečne obchodovať s niekým, koho nepoznáte, pretože podmienky sú špecifikované v smart-zmluve vložené do blockchainu. 

## Ťažba
Na rozdiel od Bitcoinu možno éter relatívne ľahko ťažiť grafickými kartami miesto špecializovaných Minerov. V roku 2018 ale začínajú programátori testovať pre overovanie transakcií a zapisovanie do blockchainu koncept proof-of-stake namiesto proof-of-work. Bloky by tak do reťazca transakcií nepridávali ťažiari, ale priamo majitelia veľkého množstva éterov. Ťažba Etherea je podobná ťažbe Bitcoin, ale pri riešení blockchain reťazca Etherea miner získava éter.

## Referencie

## Iné projekty

## Externé odkazy
* 

Kategória:Kryptomeny
Lambda Aquarii

**Lambda Aquarii** alebo **Hydor** (λ Aqr / λ Aquarii) je hviezda v súhvezdí Vodnár. Má zdanlivú hviezdnu veľkosť 3,74 magnitúd. Pomerne presne vyznačuje polohu ekliptiky. Jej priemer, vypočítaný vďaka zákrytom Mesiacom, je rovných 100 priemerov Slnka (takmer vzdialenosť Zem-Slnko). Kvôli povrchu s teplotou 3 555 K má červenú farbu. Ide o hviezdu v záverečnom štádiu života, ktorá v jadre spaľuje hélium na uhlík a kyslík. Existenciu ukončí ako biely trpaslík veľkosti Zeme. 

## Zdroj

* 

Kategória:Súhvezdie Vodnár
Kategória:Bayerove objekty
Kategória:Flamsteedove objekty
Kategória:Červené obry
Kategória:Premenné hviezdy
RetroN

náhľad|RetroN 1
náhľad|RetroN 5
náhľad|RetroN 77

**RetroN** je séria videoherných konzol, ktoré vytvorila a vyrába americká spoločnosť Hyperkin a umožňuje hrať videohry z konzol ako Nintendo Entertainment System, Super Nintendo Entertainment System a iných.

## Konzoly
### RetroN 1
Pôvodný RetroN 1 dokáže spustiť iba hry pre Nintendo Entertainment System.

### RetroN 1 HD
Je to nové vydanie konzoly RetroN 1, s HD výstupom a lepšie vyzerajúcim ovládačom.

### RetroN 2
Bol uvedený v roku 2012, dokáže spustiť hry pre NES a SNES.

### RetroN 2 HD
Je to nové vydanie konzoly RetroN 2, s HD výstupom.

### RetroN 3
RetroN 3 podporuje hry pre Nintendo Entertainment System, Super NES (SNES) a Genesis.

### RetroN 3 HD
Je to nové vydanie konzoly RetroN 3, s HD výstupom.

### RetroN 5
Bol vydaný v roku 2014. Podporuje hry pre NES/Famicom, SNES/Super Famicom, Genesis/Mega Drive, Game Boy/Game Boy Color/Game Boy Advance cez HDMI.

### RetroN 77
Vydaný bol v roku 2017, je to klon konzoly Atari 2600.

### Mega Retron HD
Je to konzola, ktorá podporuje cartridge pre Sega Genesis/Mega Drive.

### Supa Retron HD
Je to konzola, ktorá podporuje Super NES hry v HD kvalite, podobne ako RetroN HD pre NES hry.

## Porovnanie

## Zdroj

Kategória:Herné konzoly
Kornel Chmelo

MUDr. **Kornel Chmelo** (* 10. február 1917, Svätý Kríž nad Hronom – † 1. august 1996, Piešťany) bol významný slovenský detský lekár. Pôsobil postupne v Bratislave, Liptovskom Mikuláši, Bojniciach a v Piešťanoch. Uskutočnil prvú exsangvináciu (výmenu krvi) u novorodenca.

## Životopis
Chmelo sa narodil v roku 1917 vo Svätom Kríži nad Hronom (dnešný Žiar nad Hronom). Strednú školu ukončil maturitou v Bratislave v roku 1935. Následne študoval na Lekárskej fakulte Univerzity Komenského, ktorú skončil v roku 1941.

Medzi jeho primáty patrí uskutočnenie prvej kompletnej výmeny krvi u novorodenca (exsangvinácie), v Bratislave v roku 1947. Kvôli svojmu náboženskému presvedčeniu bol často prekladaný z miesta na miesto a musel sa vzdať svojej akademickej kariéry. Stal prvým primárom Detského oddelenia Nemocnice s poliklinikou v Liptovskom Mikuláši, kde založil terénnu starostlivosť o dieťa v okrese Liptovský Mikuláš. V roku 1958 musel z politických dôvodov z Liptovského Mikuláša odísť. V rokoch 19581969 pôsobil v Bojniciach, v roku 1968 nastúpil ako primár detského oddelenia Nemocnice s poliklinikou v Piešťanoch. Primárom bol v rokoch 1968 1977, kedy ho nahradil MUDr. Andrej Šajmovič. Po dosiahnutí dôchodkového veku pracoval ako obvodný detský lekár až do 75. roku svojho života.

Chmelo bol veľmi uznávaný najmä ako nesmierne obetavý detský lekár, výborný pedagóg, odovzdávajúci svoje vedomosti a klinické skúsenosti mladším kolegom. Bol vzorom pre vtedajšieho začínajúceho lekára, neskôr profesora Detskej kliniky v Olomouci, Vladimíra Mihála. 

Zomrel 1. augusta 1996 v Piešťanoch, hrob má na cintoríne na Bratislavskej ceste v Piešťanoch, sektor G, hrob č.624

## Ocenenia
* 1999 – *Čestný občan mesta Piešťany in memoriam* Mestské zastupiteľstvo mesta Piešťany mu titul udelilo za "jeho ľudský prístup, celoživotnú starostlivosť o deti, najmä novorodencov."
* 2011 – *Cena biskupa Mons. [[Pavol Jantausch|Pavla Jantauscha]] In memoriam za rok 2011*. Ocenenie mu udelil *za celoživotný prínos v oblasti vedy* trnavský arcibiskup Mons. Róbert Bezák.

## Publikácie
* Mihál, V., Rovenský, J., Chmelo, K., Hašková, V. a Kaslik, J.: *Cirkulujúce imunokomplexy u detí s bronchiálnou astmou a s opakujúcimi sa ochoreniami dýchacich ciest*. In: Československá pediatrie. 1979, Roč. 34, č. 4, S. 196 – 197. ISSN 0069-2328; 1805 – 4501 (elektronická verzia).

## Referencie


Kategória:Osobnosti zo Žiaru nad Hronom
Kategória:Slovenskí pediatri
Kategória:Absolventi Lekárskej fakulty Univerzity Komenského v Bratislave
101955 Bennu

**101955 Bennu** je uhlíkatý typ asteroidu zo skupiny planétok Apollo. Objavený bol 11. septembra 1999 pomocou projektu LINEAR.

Je to potenciálne nebezpečná blízkozemská planétka, ktorá je uvedená na zozname Sentry s druhým najvyšším kumulatívnym hodnotením na Palermskej stupnici. Má kumulatívnu pravdepodobnosť zasiahnutia Zeme  medzi rokmi 2175 a 2199. Je pomenovaná po Bennuovi, staroegyptskom mytologickom vtákovi spájaným so Slnkom, stvorením a znovuzrodením.

101955 Bennu má stredný priemer 490 m a bol pozorovaný vo veľkej miere pomocou planetárneho radaru observatória Arecibo a pomocou Goldstone Deep Space Communications Complex.

Bennu je cieľom misie OSIRIS-REx, ktorá sa má v roku 2023 vrátiť so vzorkami z povrchu späť na Zem. 3. decembra 2018 dorazila OSIRIS-REx k Bennu po dvojročnej ceste. Obiehala okolo asteroidu, podrobne mapovala jeho povrch a hľadala potenciálne miesta na odber vzoriek. Analýza obežných dráh umožnila výpočet Bennuovej hmotnosti a jej rozloženia.

18. júna 2019 NASA oznámila, že kozmickej lodi OSIRIS-REx sa podarilo dostať ešte bližšie a zachytiť obraz vo vzdialenosti 600 metrov od povrchu.

Dňa 20. októbra 2020 OSIRIS-REx úspešne dosiahol povrch a pomocou vysúvacieho ramena odobral vzorky.

Dňa 24. septembra 2023 Misia OSIRIS-REx je u konca a návratové púzdro so vzorkami úspešne dosadlo v Utahu.

## Referencie

* 

## Iné projekty

## Externé odkazy

* 
* 

Kategória:Blízkozemské planétky
Kategória:Potenciálne nebezpečné planétky
Kategória:Planétky typu B
Kategória:Skupina Apollo
Kategória:Planétky navštívené sondou
Kategória:Astronomické objekty objavené v roku 1999
Christ Church Cathedral

**Christ Church Cathedral** môže byť katedrála:

* v Austrálii:
**Christ Church Cathedral (Grafton)
**Christ Church Cathedral (Newcastle)

* na Bahamách:
**Christ Church Cathedral (Nassau)

* na Falklandkých ostrovoch:
**Christ Church Cathedral (Falklandské ostrovy)

* v Írsku:
**Christ Church Cathedral (Dublin)
**Christ Church Cathedral (Waterford)

* v Kanade:
**Christ Church Cathedral (Fredericton)
**Christ Church Cathedral (Hamilton)
**Christ Church Cathedral (Montreal)
**Christ Church Cathedral (Ottawa)
**Christ Church Cathedral (Vancouver)
**Christ Church Cathedral (Victoria)
**Christ Church Cathedral (Whitehorse)

* na Novom Zélande:
**ChristChurch Cathedral (Christchurch)
**Cathedral of the Blessed Sacrament (Christchurch)
**Christ Church Cathedral (Nelson)

* v Tanzánii
**Christ Church (Zanzibar)

* v Spojenom kráľovstve
**Cathedral and Metropolitical Church of Christ at Canterbury (pôvodne známa ako Christ Church, Canterbury)
**Christ Church Cathedral (Oxford)
**Christ Church Cathedral (Lisburn)

* v Spojených štátoch
**Christ Church Cathedral (Cincinnati) (Ohio)
**Christ Church Cathedral (Eau Claire) (Wisconsin)
**Christ Church Cathedral (Hartford) (Connecticut)
**Christ Church Cathedral (Houston) (Texas)
**Christ Church Cathedral (Indianapolis) (Indiana)
**Christ Church Cathedral (Lexington) (Kentucky)
**Christ Church Cathedral (Louisville) (Kentucky)
**Christ Church Cathedral (Mobile) (Alabama)
**Christ Church Cathedral (Nashville) (Tennessee)
**Christ Church Cathedral (New Orleans) (Louisiana)
**Christ Church Cathedral (Springfield) (Massachusetts)
**Christ Church Cathedral (St. Louis) (Missouri)

Kategória:Rozlišovacie stránky – Sakrálne stavby
Eric Bell

**Eric Robin Bell** (* 3. september 1947, Belfast, Severné Írsko) je severoírsky rockový gitarista. V roku 1966 bol na krátky čas členom skupiny Them, nasledovalo niekoľko nevýznamných skupín, ako boli Shades of Blue, The Earth Dwellers, The Bluebeats a The Dreams. V roku 1969 stál pri zrode skupiny Thin Lizzy, z ktorej odišiel v roku 1973. Bell je autorom názvu tejto skupiny. Neskôr v polovici 70. rokov bol členom skupiny The Noel Redding Band. Odvtedy vydal niekoľko sólových albumov a pravidelne vystupuje so svojim bluesovým triom Eric Bell Band.
náhľad|Eric Bell v roku 1972

## Diskografia

### Thin Lizzy
* *[[Thin Lizzy (album)|Thin Lizzy]]* (1971)
* *[[Shades of a Blue Orphanage]]* (1972)
* *[[Vagabonds of the Western World]]* (1973)
* „Song for Jimmy“ – Flexipop singel (1981)
* *[[Life (Thin Lizzy)|Life]]* (1983)

### Funky Junction
* *[[Funky Junction#Funky Junction Play a Tribute to Deep Purple|Play a Tribute to Deep Purple]]* (1973)

### The Noel Redding Band

* *[[Clonakilty Cowboys]]* (1975)
* *[[Blowin' (album)|Blowin']]* (1976)
* *[[The Missing Album]]* (1995)

### Eric Bell Band

* *The Eric Bell Band EP* (1981)
* „Lonely Man / Anyone Seen My Baby“ – singlová verzia EP (1981)
* *Live Tonite* (Švédsko, 1996)
* *Irish Boy* (Španielsko, 1998)
* *Live Tonite Plus* (extra skladby, 2001)
* *A Blues Night in Dublin* (2002)
* *Lonely Nights in London* (2010)
* *Belfast Blues in a Jar* (2012)

### Eric Bell

* *Exile* (2015)
* *Standing at a Bus Stop* (2017)

### Mainsqueeze

* *Live at Ronnie Scott's Club* (Francúzsko, 1983)
* *[[Hey... Bo Diddley: In Concert]]* – ako bočná skupina pre Bo Diddley (1986)

### Iné

* The Dreams – *The Best of Dreams* (1969)
* Whistler – *Ho Hum* (1971)
* Brush Shiels – *Brush Shiels* (1977)
* Smiley Bolger – *Ode to a Black Man* (1991)
* Honeyboy Hickling – *Straight from the Harp* (2000)
* Barrelhouse Brothers – *Pick It Up, Pass It On* (2002)
* The Animals and Friends – *Instinct* (2004)

## Referencie

## Externé odkazy
* Oficiálna webstránka
* Eric Bell na koncerte

## Zdroj
*

Kategória:Severoírski gitaristi
Kategória:Severoírski rockoví gitaristi
Kategória:Členovia skupiny Thin Lizzy
Kategória:Osobnosti z Belfastu
Them (King Diamond)

***Them*** je tretí album dánskej heavy metalovej skupiny King Diamond, ktorý vyšiel v roku 1988 cez Roadrunner Records.

## Príbeh
Príbeh prerozprávaný na albume *Them* (Oni) je prvý z dvojdielnej časti o Kingovi, jeho rodine a o „Nich“. Na začiatku albumu očakávajú King, jeho malá sestra Missy a matka návrat starej mamy z psychiatrie. Už za príchodu „Ich“ spomenie. Jednu noc ju King špehuje, ako sa zhovára s neviditeľnými postavami. Stará mama mu začne rozprávať príbehy o ich dome (Amon), zatiaľ čo pijú čaj z matkinej krvi. Missy sa to vôbec nepáči a aby prejavila svoju nespokojnosť, rozbije čajovú súpravu, načo ju „Oni“ zabijú sekerou. King, ktorý bol až dovtedy ako zhypnotizovaný, si začína uvedomovať, čo sa deje. Uvedomí si, že „Ich“ moc je mimo domu oslabená, preto vyláka babičku z domu a zabije ju. Zakrátko sa dostáva na psychiatriu pod dohľad doktora Landaua. Keď sa po rokoch vracia domov, zistí, že „Ich“ sila neopadla.

Príbeh pokračuje aj na nasledujúcom albume *[[Conspiracy]]*.

## Zoznam skladieb
Autorom všetkých textov je King Diamond, hudbu zložil King Diamond, okrem uvedených.

# „Out From the Asylum“ 1:44
# „Welcome Home“ 4:36
# „The Invisible Guests“ 5:04
# „Tea“ 5:15
# „Mother's Getting Weaker“ 4:02 (King Diamond a Andy LaRocque)
# „Bye, Bye Missy“ 5:08
# „A Broken Spell“ 4:08 (King Diamond a Andy LaRocque)
# „The Accusation Chair“ 4:21
# „"Them"“ 1:56 (King Diamond a Andy LaRocque)
# „Twilight Symphony“ 4:10
# „Coming Home“ 1:11

### Bonusy na remastrovanej verzii
#  „Phone Call“ 1:39
# „The Invisible Guests (Rehearsal)“ 5:19
# „Bye, Bye Missy (Rehearsal)“ 4:51

## Zostava
* King Diamond - spev, gitara (13, 14)
* Andy LaRocque - gitara
* Pete Blakk - gitara
* Hal Patino - basgitara
* Mikkey Dee - bicie
* Timi Hansen - basgitara (13, 14)

Kategória:Hudobné albumy z 1988
Kategória:Albumy Kinga Diamonda
Kategória:Koncepčné albumy
Kategória:Albumy Roadrunner Records
Abigail (album)

***Abigail*** je názov druhého štúdiového albumu dánskej heavy metalovej skupiny King Diamond. Je to prvý konceptuálny album a zároveň posledný, na ktorom hrajú Michael Denner a Timi Hansen. Prvý opustil skupinu krátko pred turné (na ktorom ho nahradil Mike Moon a toho následne Pete Blakk), druhý zostal so skupinou až do nahrávania ďalšieho albumu, kde ho však vystriedal Hal Patino.

Počas nahrávania albumu bola nahratá aj pieseň „Shrine“, tá sa však nakoniec na pôvodnom albume neobjavila, keďže textovo nezapadala do príbehu. Vyšla však ako bonus singlu „The Family Ghost“.

## Príbeh
Abigail je hororový príbeh zasadený do leta 1845. Dvaja mladí ľudia (Miriam Natias a Jonathan LaFey) prichádzajú, aby sa ubytovali vo svojom dome (dedičstvo LaFeyovcov). Na ceste ich zastaví sedem jazdcov pod vedením O'Braina, ktorí ich varujú, aby sa radšej vrátili späť, inak sa z 18 stane 9. Dvojica nepočúva a vstúpi do domu. Čoskoro sa tam začnú diať veľmi zvláštne veci. Jonathanovi sa zjaví duch grófa de LaFey (jeho predok), ktorý mu ukáže sarkofág s telom Abigail a varuje ho, že aby zabránil jej znovunarodeniu, musí zabiť svoju ženu. Príbeh sa retrospektívne vráti do roku 1777, keď 7. júla gróf zabije svoju nevernú ženu. Na jej dieťa (narodené ako mŕtve embryo) uvalí kliatbu a pomenuje ho Abigail. Na druhý deň je Miriam tehotná, ale táto ťarchavosť je v skutočnosti posadnutosť. Jonathan si uvedomí, že duch aj jazdci mali pravdu, a tak sa rozhodne konať. Avšak Miriam ho zhodí zo schodov a porodí Abigail, načo následne sama zomrie. Jazdci prichádzajú, aby Abigail znovu zničili.

Celý príbeh vymyslel King sám, okrem mena a dátumu 7. júl 1777. Istý fanúšik mu totiž poslal fotku náhrobného kameňa istého dievčaťa, ktoré zomrelo v tento deň ako sedemročné. King použil tento dátum a meno jej matky - Abigail.

Príbeh bol neskôr doplnený o druhú časť nazvanú Abigail II: The Revenge.

## Zoznam skladieb
Autorom všetkých textov je King Diamond, hudbu zložil King Diamond, okrem uvedených.

# „Funeral“ - 1:30
# „Arrival“ - 5:26
# „A Mansion in Darkness“ (King Diamond a Andy LaRocque) - 4:34
# „The Family Ghost“ - 4:06
# „The 7th Day of July, 1777“ (King Diamond a Andy LaRocque) - 4:50
# „Omens“ - 3:56
# „The Possession“ (King Diamond a Michael Denner) - 3:26
# „Abigail“ - 4:50
# „Black Horsemen“ - 7:40

### Bonusové skladby z roku 1997
# „Shrine“ - 4:23
# „A Mansion in Darkness“ (King Diamond a Andy LaRocque) (rough mix) - 4:34
# „The Family Ghost“ (rough mix) - 4:06
# „The Possession“ (King Diamond a Michael Denner) (rough mix) - 3:26

## Zostava
* King Diamond - spev
* Michael Denner - gitara
* Andy LaRocque - gitara
* Timi Hansen - basgitara
* Mikkey Dee - bicie

Kategória:Hudobné albumy z 1987
Kategória:Albumy Kinga Diamonda
Kategória:Koncepčné albumy
Kategória:Albumy Roadrunner Records
Giuseppe Colombo

**Giuseppe Colombo** (* 2. október 1920, Padova – † 20. február 1984, Padova) bol taliansky vedec, matematik a inžinier pôsobiaci na Padovskej univerzite.

## Výskum
Colombo skúmal planétu Merkúr a práve jeho výpočty ukázali, ako dostať kozmickú loď na slnečnú obežnú dráhu, tak aby sa s Merkúrom stretla viackrát pomocou gravitačného manévru s Venušou. Vďaka tejto myšlienke dokázala NASA, aby Mariner 10 dosiahol tri prelety Merkúra namiesto jedného.  Mariner 10 bola prvá kozmická loď, ktorá využila gravitačnú asistenciu. Odvtedy sa táto technika stala bežnou.

Colombo tiež vysvetlil rezonanciu viazanej rotácie na obežnej dráhe Merkúra, čím ukázal, že rotuje trikrát za každé dve obežné dráhy okolo Slnka.

Významne prispel k štúdiu Saturnových prstencov, väčšinou pomocou pozemných pozorovaní v ére predtým, ako sa vesmírny prieskum dostal k vonkajšej slnečnej sústave.

Vynašiel koncepciu spoločného spájania satelitov. Zúčastnil sa plánovania misie Európskej vesmírnej agentúry Giotto na Halleyovu kométu, ale zomrel pred jej vypustením.

## Pamiatka
* Centro di geodesia spaziale Giuseppe Colombo – je po ňom pomenované výskumné centrum talianskej kozmickej agentúry v meste Matera
* ESA udeľuje každý rok „Colombovo štipendium“ európskemu vedcovi pôsobiacemu v oblasti astronautiky

Je po ňom pomenovaných niekoľko astronomických objektov a kozmických lodí:
* Misia ESA na Merkúr, ktorá sa začala 20. októbra 2018 o 1:45:28 UTC, nesie názov BepiColombo.
* Colombova medzera v prstencoch Saturnu.
* Asteroid 10387 Bepicolombo

## Referencie

## Zdroj

Kategória:Talianski inžinieri
Kategória:Talianski matematici
Kategória:Osobnosti z Padovy
Kategória:Vyučujúci na Padovskej univerzite
Kategória:Talianski vysokoškolskí pedagógovia
Kategória:Absolventi Univerzity v Pise
Petržalka-Západ

náhľad|Poloha

**Petržalka-Západ** je miestna časť mestskej časti Petržalka v Bratislave. 

Delí sa na lokality Zadné lúky, Kapitulský dvor, Kapitulské pole, Kopčany, Vojenský dvor a Nové pole.

## Časti

Zadné lúky.png|Zadné lúky
Kapitulský dvor.png|Kapitulský dvor
Kapitulské pole.png|Kapitulské pole
Kopčany.png|Kopčany
Vojenský dvor.png|Vojenský dvor
Nové pole.png|Nové pole


## Zdroje
* Návrh stanoviska mestskej časti Bratislava-Petržalka k návrhu Všeobecne záväzného nariadenia hlavného mesta SR Bratislavy o dočasnom parkovaní motorových vozidiel
* Geografický informačný systém mestskej časti Bratislava-Petržalka 

Kategória:Miestne časti Petržalky
Petržalka-Juh

náhľad|Poloha

**Petržalka-Juh** alebo hovorovo **Janíkov dvor**je miestna časť mestskej časti Petržalka v Bratislave. 

Delí sa na lokality Južné mesto-Zóna A, Južné mesto-Zóna B, Južné mesto-Zóna C a Janíkovské pole. Zahŕňa Janíkov dvor.

## Časti

Južné mesto A.png|Južné mesto-Zóna A
Južné mesto B.png|Južné mesto-Zóna B
Južné mesto C.png|Južné mesto-Zóna C
Janíkovské pole.png|Janíkovské pole


## Zdroje
* Návrh stanoviska mestskej časti Bratislava-Petržalka k návrhu Všeobecne záväzného nariadenia hlavného mesta SR Bratislavy o dočasnom parkovaní motorových vozidiel
* Geografický informačný systém mestskej časti Bratislava-Petržalka 

Kategória:Miestne časti Petržalky